**Kirkon walk in -terapia toimintaperiaatteet 02/2022**

1.       Toiminta on maksutonta, anonyymiä ja ilman ajanvarausta toteutuvaa ammatillista keskusteluapua.

2.       Toiminta on lähtökohtaisesti kertaluonteista. Terapeutti sitoutuu ajatukseen, että kertakin ammatillista keskusteluapua voi riittää. Asiakas voi halutessaan käydä keskustelemassa myös useamman kerran, mutta ei välttämättä saman terapeutin kanssa.

3.     Terapiasuuntaus on ratkaisukeskeinen. Terapeutilla pitää olla soveltuva pohjakoulutus (esim. sosiaali- ja terveysalan ammattitutkinto, diakoni, nuorisotyönohjaaja, teologian maisteri) sekä psykoterapeutin tai lyhytterapeutin koulutus. Myös yli 20 op opiskelleet psykoterapia- tai lyhytterapia- opiskelijat voivat päivystää. Terapiakoulutus tulee olla suoritettu organisaatiossa, jossa kouluttajina toimivat Valviran hyväksymät kouluttajapsykoterapeutit (ent. VET).

4.      Toimintaa organisoiva seurakunta/seurakuntayhtymä vastaa paikallisen toiminnan organisoinnista ja terapeuttien pätevyysvaatimuksista. Se myös sitoutuu järjestämään terapeuteille työnohjausta, esim. yhteistyössä paikallisen perheasiain neuvottelukeskuksen kanssa.